
OBČINA LOVRENC NA POHORJU

ŽUPAN

Na podlagi 46. člena Zakona o prostorskem načrtovanju (ZPNačrt; Uradni list RS, št. 33/07,  70/08 ZVO 1B, 108/09) in na podlagi 6. in 15. člena Statuta Občine Lovrenc na Pohorju (MUV, štev. 11/1999, 5/2001, 10/2002) je župan Občine Lovrenc na Pohorju dne 08.10.2010 sprejel

S K L E P

o začetku priprave občinskega prostorskega načrta občine Lovrenc na Pohorju
1. člen

(splošno)

S tem sklepom začenja župan Občine Lovrenc na Pohorju pripravo Občinskega prostorskega načrta občine Lovrenc na Pohorju (v nadaljnjem besedilu: OPN) in določa način, postopek in roke priprave ter sprejemanja OPN, nosilce urejanja prostora, ki sodelujejo v postopku ter druge vidike priprave OPN.

Pravna podlaga za pripravo OPN je Zakon o prostorskem načrtovanju (Uradni list RS, št. 33/07, 108/09; v nadaljnjem besedilu: ZPNačrt).
2. člen

(ocena stanja in razlogi za pripravo OPN)

Za območje občine Lovrenc na Pohorju veljajo:

· prostorske sestavine dolgoročnega plana občine Maribor - Ruše za obdobje 1986 – 2000 za območje občine Lovrenc na Pohorju (MUV, št. 6/86, 14/88, 14/94, 5/98, 26/2001) in

· prostorske sestavine srednjeročnega družbenega plana občine Maribor - Ruše za obdobje 1986 - 1990 za območje občine Lovrenc na Pohorju (MUV, št. 15/86, 14/94, 5/98, 26/2001).
Občina je svoje planske akte nazadnje spremenila v letu 2001.
Na izvedbeni ravni pokrivata občinski prostor:

· Odlok o prostorsko ureditvenih pogojih za podeželje v občini Lovrenc na Pohorju (MUV, št. 31/2002)

· Odlok o prostorskih ureditvenih pogojih za naselje Lovrenc na Pohorju (MUV, št. 31/2002)
· Odlok o zazidalnem načrtu območja dela Kovaške ceste v Lovrencu na Pohorju (MUV, št. 21/2002, 5/2003, 5/2009),

· Odlok o zazidalnem načrtu za del naselja Lovrenc na Pohorju (MUV, št. 21/1998).
Razlogi za pripravo OPN so:

· vsebinski;

· formalno – pravni oz. zakonski.

Vsebinski razlogi izhajajo iz potreb občine po preveritvi in dopolnitvi zasnov prostorskega razvoja za posamezna področja, kot jih opredeljujejo veljavni prostorski akti za območje občine.

Razlogi za pripravo  OPN Lovrenc na Pohorju so naslednji:

· prostorski akti, ki jih je Občina  Lovrenc na Pohorju pripravila in sprejela pred devetimi leti zaostajajo za razvojnimi potrebami lokalne skupnosti in razvojnimi potrebami ostalih nosilcev razvoja v lokalni skupnosti,

· Zakon o prostorskem načrtovanju (Ur. l. RS, št. 33/07, 70/08-ZVO-1B, 108/09) v nadaljevanju: ZPNačrt) določa, da morajo lokalne skupnosti sprejeti prostorske akte, ki bodo v skladu z veljavno zakonodajo,

· Občina Lovrenc na Pohorju  želi hkrati preveriti in dopolniti veljavne dolgoročne zasnove prostorskega razvoja posameznih področij in jih usmeriti v zagotavljanje izboljšanja kakovosti bivanja in v trajnostni razvoj območja.

Poleg vsebinskih razlogov, ki terjajo pripravo novim občinskim potrebam prilagojenega prostorskega akta, je razlog za njegovo pripravo tudi formalno – pravne narave oz. novi zakon za področje prostorskega načrtovanja. 

3. člen

(način pridobitve strokovnih rešitev)

Pri pripravi OPN se upoštevajo relevantne vsebine veljavnih prostorskih aktov za območje občine Lovrenc na Pohorju, v kolikor so:

- vsebinsko skladne z razvojnimi usmeritvami občine;

- skladne z določili ZPNačrt in državnimi prostorskimi akti;

- skladne s smernicami nosilcev urejanja prostora.

Za OPN se pripravijo strokovne podlage za poselitev v občini, v katerih se prostorski razvojni predlogi po potrebi prikažejo v variantah.

Obvezna strokovna podlaga za pripravo OPN je urbanistični načrt, ki se izdela za občinsko središče Lovrenc na Pohorju. V urbanističnem načrtu bodo na strateški ravni proučena vprašanja nadaljnjega razvoja občinskega središča, razvoj dejavnosti v prostoru, idr. V izvedbenem delu bodo analizirana zlasti področja namenske rabe prostora ter urbanističnega in arhitekturnega oblikovanja.

Po potrebi bodo pripravljene tudi druge strokovne podlage, če bo taka obveza izhajala iz smernic nosilcev urejanja prostora.

4. člen

(vsebina in oblika OPN)

OPN se pripravi kot enovit dokument, ki vsebuje strateški in izvedbeni del.

OPN se izdela v digitalni in analogni obliki ter vsebuje:

- tekstualni del (besedilo oz. odlok z ustrezno obrazložitvijo);

- grafični del;

- priloge OPN.

OPN obsega naslednje vsebinske sklope:

a. Strateški del:

- izhodišča in cilje ter zasnovo prostorskega razvoja občine;

- usmeritve za razvoj poselitve in za celovito prenovo, usmeritve za razvoj v krajini, za določitev namenske rabe zemljišč in prostorskih izvedbenih pogojev ter zasnovo gospodarske javne infrastrukture lokalnega pomena;

- območja naselij, vključno z območji razpršene gradnje, ki so z njimi prostorsko povezana;

- območja razpršene poselitve;

- koncept opredeljevanja in zasnovo enot urejanja prostora.

b. Izvedbeni del OPN po posameznih enotah urejanja prostora

določa:

- območja namenske rabe prostora;

- prostorske izvedbene pogoje;

- območja, za katera se pripravi občinski podrobni prostorski načrt.

Vsebina strateškega in izvedbenega dela OPN bo za občinsko središče Lovrenc na Pohorju določena na podlagi urbanističnega načrta.

5. člen



(nosilci urejanja prostora, ki dajejo smernice in mnenja)

Ministrstvo za okolje in prostor pridobi smernice za načrtovane prostorske ureditve na podlagi osnutka OPN in mnenja na predlog OPN od naslednjih nosilcev urejanja prostora po področjih:

- Ministrstvo za okolje in prostor za področja: poselitev; okolje; raba in upravljanje z vodami; ohranjanje narave;

Pristojni nosilci urejanja na državni ravni so:

1. Ministrstvo za okolje in prostor, Direktorat za prostor (za področje poselitve);

2. Ministrstvo za kmetijstvo, gozdarstvo in prehrano, Sektor za sonaravno kmetijstvo, Oddelek za kmetijski prostor (za področje kmetijstva);

3. Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo (za področje gozdarstva, lovstva in ribištva):

- Zavod za gozdove Slovenije, Območna enota Maribor (organizacija, ki za nosilce pripravlja smernice in mnenja);

- Zavod za ribištvo Slovenije (organizacija, ki za nosilce pripravlja smernice in mnenja);

4. Agencija RS za okolje, Urad za upravljanje z vodami (za področje rabe in upravljanja z vodami);

5. Agencija RS za okolje, Urad za upravljanje z vodami, Sektor za vodno območje Donave, Oddelek porečja reke Drave (za področje rabe in upravljanja z vodami);

6. Ministrstvo za okolje in prostor, Direktorat za okolje (za področje ravnanja z odpadki in čistilnih naprav);

7. Ministrstvo za okolje in prostor, Direktorat za okolje, Sektor za okolje in podnebne spremembe (za področje hrupa in kakovosti zraka);

8. Agencija RS za okolje, Urad za meteorologijo (za področje meteorologije);

9. Ministrstvo za okolje in prostor, Direktorat za okolje (za področje ohranjanja narave):  

- Zavod RS za varstvo narave, Območna enota Maribor (organizacija, ki za nosilce pripravlja smernice in mnenja);

10. Ministrstvo za kulturo, Direktorat za kulturno dediščino (za področje varstva kulturne dediščine):

- Zavod za varstvo kulturne dediščine Slovenije, Območna enota Maribor (organizacija, ki za nosilce pripravlja smernice in mnenja);
11. Ministrstvo za promet, Direktorat za promet (za področje prometa);

12. Ministrstvo za promet, Direkcija RS za ceste, Sektor za planiranje in analize (za področje prometa - ceste);

13. Ministrstvo za promet, Direktorat za ceste (za področje prometa - avtoceste):

- Družba RS za avtoceste (organizacija, ki za nosilce pripravlja smernice in mnenja);

14. Ministrstvo za promet, Direkcija RS za vodenje investicij v javno železniško infrastrukturo (za področje prometa - železnice):

- Slovenske železnice d.d. (organizacija, ki za nosilce pripravlja smernice in mnenja);

15. Ministrstvo za promet, Direktorat za civilno letalstvo (za področje prometa - letalstvo);

16. Ministrstvo za promet, Direktorat za pomorstvo (za področje prometa - luke):

- Uprava RS za pomorstvo (organizacija, ki za nosilce pripravlja smernice in mnenja);

17. Ministrstvo za gospodarstvo, Direktorat za energijo, Sektor za rudarstvo (za področje mineralnih surovin);

18. Ministrstvo za visoko šolstvo, znanost in tehnologijo, Direktorat za informacijsko družbo (za področje telekomunikacij):

- Telekom d.d., Sektor za vzdrževanje omrežja in zagotavljanje storitev (organizacija, ki za nosilce pripravlja smernice in mnenja);
19. Ministrstvo za gospodarstvo, Direktorat za energijo (za področje energetike);

20. Geoplin Plinovodi d.o.o. (za področje energetike - plinovodno omrežje);

21. ELES PE d.o.o. (za področje energetike - električna energija);

22. Elektro Maribor d.d. (za področje energetike - električna energija);

23. Ministrstvo za gospodarstvo, Direktorat za turizem (za področje turizma);

24. Ministrstvo za gospodarstvo, Direktorat za notranji trg, Sektor za preskrbo in blagovne rezerve (za področje blagovnih rezerv);

25. Ministrstvo za delo, družino in socialne zadeve, Direktorat za socialne zadeve (za področje socialnih zadev, socialnega razvoja in varstva);

26. Ministrstvo za delo, družino in socialne zadeve, Sekretariat – Služba za vojna grobišča (za področje socialnih zadev, socialnega razvoja in varstva);

27. Ministrstvo za zdravje, Direktorat za zdravstveno varstvo (za področje zdravstvenega varstva);

28. Ministrstvo za šolstvo in šport, Direktorat za predšolsko in šolsko vzgojo (za področje šolstva in športa);

29. Ministrstvo za šolstvo in šport, Direktorat za šport (za področje šolstva in športa);

30. Ministrstvo za pravosodje, Direktorat za pravosodno upravo (za področje pravosodja);

31. Ministrstvo za obrambo, Uprava RS za zaščito in reševanje (za področje zaščite in reševanja, vključno z varstvom pred požarom);

32. Ministrstvo za obrambo, Direktorat za obrambne zadeve, Urad za civilno obrambo, Sektor za civilno obrambo (za področje obrambe);

33. Ministrstvo za notranje zadeve, Sekretariat, Direktorat notranje zadeve (za področje notranjih zadev);

Pristojni nosilci urejanja prostora na lokalni ravni so:

1. Mariborski vodovod d.d., Jadranska c. 24, 2000 Maribor;

2. Nigrad d.d., Zagrebška 30, 2000 Maribor;
3. Občina Lovrenc na Pohorju, Spodnji trg 8, 2344 Lovrenc na Pohorju za področja,kjer je upravljavec gospodarske javne infrastrukture;
4. Telekom Slovenije, PE Maribor, Titova cesta 38, 2000 Maribor
5. Snaga javno podjetje d.o.o. Nasipna 64, 2000 Maribor
6. Telemach d.o.o., Cesta ljubljanske brigade 21, 1000 Ljubljana
Ministrstvo, pristojno za varstvo okolja, v postopku izdaje smernic sporoči tudi, ali je za OPN potrebno izvesti celovito presojo vplivov na okolje.

V primeru, da se v postopku priprave OPN ugotovi, da je potrebno pridobiti oz. da morajo izdati smernice in mnenja ali drugače sodelovati tudi drugi nosilci urejanja prostora ali drugi subjekti, ki niso navedeni v tem sklepu, se smernice oz. mnenja pridobi v postopku oz. se lahko v postopek vključi tudi druge subjekte ter organe in organizacije.

6. člen

(postopek in roki za pripravo OPN)

OPN se pripravi in sprejme po postopku, določenem v ZPNačrt (46. do 52. člen) v naslednjih rokih:
	z. št.
	Aktivnost
	Trajanje

	1
	Priprava strokovnih podlag za poselitev in urbanističnega načrta za občinsko središče Lovrenc na Pohorju  
	6 mesecev

	2
	Priprava osnutka OPN
	4 mesece

	3
	Pridobitev smernic nosilcev urejanja prostora in sporočila, ali je potrebno za OPN izvesti celovito presojo vplivov na okolje – izvede MOP
	1 mesec

	4
	Priprava dopolnjenega osnutka OPN
	3 mesece po smernicah

	5
	Priprava okoljskega poročila, v kolikor bo potrebno izvesti postopek celovite presoje vplivov na okolje 
	sočasno s pripravo dop. osnutka OPN

	6
	Preveritev kakovosti izdelanega okoljskega poročila 
	15 dni

	7
	Obravnava dopolnjenega osnutka OPN na občinskem svetu, po potrebi dopolnitve gradiva pred javno razgrnitvijo
	1 mesec



	8
	Javna razgrnitev dopolnjenega osnutka OPN in okoljskega poročila, javna obravnava
	1 mesec

	9
	Ureditev in proučitev pripomb in predlogov javnosti na dopolnjeni osnutek OPN 
	2 meseca

	10
	Potrditev stališč do pripomb in predlogov, pisna seznanitev predlagateljev s stališči 
	1 mesec

	11
	Priprava predloga OPN
	3 mesece

	12
	Pridobitev mnenj nosilcev urejanja prostora in odločbe o sprejemljivosti vplivov izvedbe OPN na okolje  
	2 meseca

	13
	Potrditev predloga OPN - sklep ministra na podlagi 5. odst. 51. člena ZPNačrt
	1 mesec

	14
	Sprejem OPN na občinskem svetu občine Lovrenc na Pohorju
	1 mesec

	15
	Objava sprejetega OPN v Medobčinskem uradnem vestniku 
	15 dni po sprejemu.


7. člen

(obveznosti v zvezi s financiranjem priprave OPN)

Izdelavo OPN financira Občina Lovrenc na Pohorju iz proračunov za leta 2010, 2011in 2012.
8. člen

(druga določila v zvezi s pripravo OPN)

Pobude za spremembo namembnosti zemljišč, ki bodo oddane v roku 14 dni po objavi tega sklepa, bodo obravnavane v postopku priprave OPN po tem sklepu.

9. člen

(začetek veljavnosti sklepa)

Ta sklep se objavi v Medobčinskem uradnem vestniku Štajerske in Koroške regije in na spletni strani občine www.lovrenc.si ter začne veljati naslednji dan po objavi.

Občina Lovrenc na Pohorju pošlje sklep Ministrstvu RS za okolje in prostor ter sosednjim občinam Podvelka, Selnica ob Dravi, Ruše, Slovenska Bistrica, Zreče, Mislinja in Ribnica na Pohorju.
Številka:0326-0023/2010


Župan Občine Lovrenc na Pohorju





            Franc Ladinek, dipl. ekon. 

